pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ผู้ช่วยรัฐมนตรีประจำกระทรวงยุติธรรม ประชุมขับเคลื่อนเพื่อบูรณาการด้านการประชาสัมพันธ์ร่างกฎหมายเฝ้าระวังผู้พ้นโทษในคดีร้ายแรงที่เป็นอันตรายต่อสังคม ผ่านระบบการประชุมทางไกล
วันพุธที่ 21 กรกฎาคม 2564
ผู้ช่วยรัฐมนตรีประจํากระทรวงยุติธรรม ประชุมขับเคลื่อนเพื่อบูรณาการด้านการประชาสัมพันธ์ร่างกฎหมายเฝ้าระวังผู้พ้นโทษในคดีร้ายแรงที่เป็นอันตรายต่อสังคม ผ่านระบบการประชุมทางไกล
ผู้ช่วยรัฐมนตรีประจํากระทรวงยุติธรรม ประชุมขับเคลื่อนเพื่อบูรณาการด้านการประชาสัมพันธ์ร่างกฎหมายเฝ้าระวังผู้พ้นโทษในคดีร้ายแรงที่เป็นอันตรายต่อสังคม ผ่านระบบการประชุมทางไกล (Video Conference)
ในวันพุธที่ ๒๑ กรกฎาคม ๒๕๖๔ เวลา ๑๓.๓๐ น. นางสาวณัฐธ์ภัสส์ ยงใจยุทธ ผู้ช่วยรัฐมนตรีประจํากระทรวงยุติธรรม ประธานกรรมการขับเคลื่อนร่างกฎหมายเฝ้าระวังผู้พ้นโทษในคดีร้ายแรงที่เป็นอันตรายต่อสังคม เป็นประธานการประชุมบูรณาการด้านการประชาสัมพันธ์ร่างกฎหมายเฝ้าระวังผู้พ้นโทษในคดีร้ายแรงที่เป็นอันตรายต่อสังคม ผ่านระบบการประชุมทางไกล (Video Conference) โดยมี ผู้บริหารกระทรวงยุติธรรม รวมทั้งเจ้าหน้าที่ผู้ปฏิบัติงานด้านประชาสัมพันธ์ของหน่วยงานในสังกัดกระทรวงยุติธรรม เข้าร่วมประชุม
โดยสรุปสาระสําคัญในการประชุม ดังนี้
๑. One Concept Paper สรุปหลักการและเนื้อหาของร่างกฎหมายฯ
โดยที่ประชุมพิจารณาแล้ว มีข้อสังเกตให้ฝ่ายเลขานุการฯ นําไปดําเนินการแก้ไขให้มีความชัดเจน โดยใช้ข้อความที่มีความกระชับ และเพิ่มรูปภาพประกอบ รวมทั้งจัดทํา QR Code แสดงรายละเอียดเนื้อหาของกฎหมายเพิ่มเติม
๒. คลิปวีดิโอสั้น อธิบายหลักการและเนื้อหาของร่างกฎหมายฯ
โดยที่ประชุมพิจารณาแล้ว มีข้อสังเกตให้ฝ่ายเลขานุการฯ นําไปดําเนินการแก้ไขเนื้อหาของคลิปวิดีโอให้มีความกระชับสั้น การนําเสนอภาพและเสียงให้เน้นการดึงดูดความสนใจมากยิ่งขึ้น
นอกจากนี้ ประธานในที่ประชุมได้ให้ผู้เข้าร่วมประชุมทุกท่านเสนอแนะความคิดเห็นเพิ่มเติมเกี่ยวกับแนวทางการดําเนินการประชาสัมพันธ์ในรูปแบบใหม่ ๆ จากผู้ปฏิบัติงานด้านประชาสัมพันธ์ของหน่วยงานในสังกัดกระทรวงยุติธรรม โดยที่ประชุมได้เสนอแนะการประชาสัมพันธ์ของแต่ละหน่วยงาน อาทิ การสัมภาษณ์สดผ่านรายการวิทยุ การประชาสัมพันธ์เสียงตามสายในระดับท้องถิ่น การดําเนินการร่วมกับสื่อมวลชนผ่านการทําสกู๊ปข่าว รวมทั้งการเผยแพร่ผ่านรายการโทรทัศน์ในเรือนจําและทัณฑสถาน ของกรมราชทัณฑ์ด้วย
รัฐบาลไทย-ข่าวทำเนียบรัฐบาล-ลูกจ้าง ไทยยูไนเตด เฟรม เฮ! รมว.เฮ้ง เร่ง กสร.จ่ายเงินสงเคราะห์ กรณีโควิดเพิ่ม 217,800 บาท
วันอังคารที่ 15 กุมภาพันธ์ 2565
ลูกจ้าง ไทยยูไนเตด เฟรม เฮ! รมว.เฮ้ง เร่ง กสร.จ่ายเงินสงเคราะห์ กรณีโควิดเพิ่ม 217,800 บาท
รมว.เฮ้ง ไม่ทอดทิ้งพี่น้องแรงงาน สั่ง กรมสวัสดิการและคุ้มครองแรงงาน (กสร.) เร่งจ่ายเงินกองทุนสงเคราะห์ลูกจ้าง กรณี COVID-19 เพิ่ม 217,800 บาท แก่อดีตลูกจ้างบริษัท ไทยยูไนเตด เฟรม จํากัด 22 ราย ณ สํานักงานสวัสดิการและคุ้มครองแรงงานจังหวัดฉะเชิงเทรา
นายสุชาติ ชมกลิ่น รัฐมนตรีว่าการกระทรวงแรงงานเปิดเผยว่า ผลกระทบจากโรคติดเชื้อไวรัสโคโรนา 2019 (COVID-19) ทําให้พี่น้องแรงงานถูกเลิกจ้างเนื่องจากสถานประกอบกิจการต้องปิดกิจการสาเหตุจากได้รับผลกระทบจากการแพร่ระบาดของโรคติดเชื้อไวรัสโคโรนา 2019 และบริษัทฯ ไม่สามารถจ่ายค่าชดเชยตามที่กฎหมายกําหนดได้ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และพลเอก ประวิตร วงษ์สุวรรณ รองนายกรัฐมนตรี ที่กํากับดูแลกระทรวงแรงงาน เล็งเห็นถึงความเดือดร้อนของประชาชน พร้อมได้ให้ความห่วงใยกับกลุ่มลูกจ้างบริษัท ไทยยูไนเตด เฟรม จํากัด จึงกําชับให้กระทรวงแรงงานเร่งดําเนินการช่วยเหลือลูกจ้างในกรณี COVID-19 ตามระเบียบคณะกรรมการกองทุนสงเคราะห์ลูกจ้าง ว่าด้วย การจ่ายเงินสงเคราะห์ อัตราเงินที่จะจ่ายและระยะเวลาการจ่ายกรณีการระบาดของโรคติดเชื้อไวรัสโคโรนา 2019 (Coronavirus Disease (COVID-19)) พ.ศ.2564 ที่ปรับเพิ่มอัตราการจ่ายเงินสงเคราะห์ ให้กับลูกจ้างที่ถูกเลิกจ้าง โดยในวันที่ 21 มกราคม 2565 อดีตลูกจ้างบริษัท ไทยยูไนเตด เฟรม จํากัด ได้ยื่นแบบคําขอรับเงินสงเคราะห์จากกองทุนสงเคราะห์ลูกจ้าง กรณีการระบาดของโรคติดเชื้อไวรัสโคโรนา 2019 และในวันที่ 15 กุมภาพันธ์ 2565 กรมสวัสดิการและคุ้มครองแรงงานได้จ่ายเงินสงเคราะห์จากกองทุนสงเคราะห์ลูกจ้าง กรณีการระบาดของโรคติดเชื้อไวรัสโคโรนา 2019 แก่อดีตลูกจ้างบริษัท ไทยยูไนเตด เฟรม จํากัด จํานวน 22 ราย เป็นเงินรายละ 9,900 บาท เป็นเงินทั้งสิ้น 217,800 บาท ณ สํานักงานสวัสดิการและคุ้มครองแรงงานจังหวัดฉะเชิงเทรา
นายนิยม สองแก้ว อธิบดีกรมสวัสดิการและคุ้มครองแรงงานกล่าวเพิ่มเติมว่า อดีตลูกจ้างบริษัท ไทยยูไนเตด เฟรม จํากัด ได้กล่าวชื่นชมกระทรวงแรงงาน และกรมสวัสดิการและคุ้มครองแรงงานที่ช่วยให้คําปรึกษาตั้งแต่การยื่นคําร้อง (คร.7) ต่อพนักงานตรวจแรงงาน จนถึงการยื่นคําร้องเพื่อขอรับเงินสงเคราะห์จากกองทุนสงเคราะห์ลูกจ้าง กรณีการระบาดของโรคติดเชื้อไวรัสโคโรนา 2019 กระทั่งได้รับเงินสงเคราะห์ลูกจ้างที่ได้ช่วยบรรเทาความเดือดร้อน อํานวยความสะดวก ตลอดจนให้ความรู้ด้านกฎหมายเพื่อให้ลูกจ้างทุกคนได้รับสิทธิตามที่กฎหมายแรงงานกําหนดได้อย่างทั่วถึง
รัฐบาลไทย-ข่าวทำเนียบรัฐบาล-สธ. อบรมทีมแพทย์และเจ้าหน้าที่สาธารณสุข ดูแลผู้ประกอบพิธีฮัจย์ ณ นครเมกกะห์
วันศุกร์ที่ 27 พฤษภาคม 2565
สธ. อบรมทีมแพทย์และเจ้าหน้าที่สาธารณสุข ดูแลผู้ประกอบพิธีฮัจย์ ณ นครเมกกะห์
กระทรวงสาธารณสุข จัดอบรมเชิงปฏิบัติการแพทย์ เภสัชกร พยาบาล 34 คน เตรียมพร้อมดูแลสุขภาพชาวไทยมุสลิมที่เดินทางไปประกอบพิธีฮัจย์ ณ นครเมกกะห์ ราชอาณาจักรซาอุดีอาระเบีย ทั้งก่อนเดินทาง ระหว่างประกอบพิธี และหลังเดินทางกลับ
กระทรวงสาธารณสุข จัดอบรมเชิงปฏิบัติการแพทย์ เภสัชกร พยาบาล 34 คน เตรียมพร้อมดูแลสุขภาพชาวไทยมุสลิมที่เดินทางไปประกอบพิธีฮัจย์ ณ นครเมกกะห์ ราชอาณาจักรซาอุดีอาระเบีย ทั้งก่อนเดินทาง ระหว่างประกอบพิธี และหลังเดินทางกลับ พร้อมจัดตั้งโรงพยาบาลชั่วคราวขนาด 20 เตียง ให้บริการตรวจรักษาและบริการส่งเสริมสุขภาพและป้องกันโรคในที่พักระหว่างแสวงบุญ
วันนี้ (27 พฤษภาคม 2565) ที่ สํานักงานปลัดกระทรวงสาธารณสุข นายแพทย์สุระ วิเศษศักดิ์ รองปลัดกระทรวงสาธารณสุข เปิดการอบรมเชิงปฏิบัติการ เจ้าหน้าที่สํานักงานแพทย์เพื่อกิจการฮัจย์แห่งประเทศไทยปี 2565 จํานวน 34 คน ประกอบด้วย แพทย์ เภสัชกร พยาบาล และเจ้าหน้าที่สาธารณสุข เพื่อเตรียมความพร้อมในการดูแลสุขภาพชาวไทยมุสลิมที่เดินทางไปแสวงบุญในปีนี้ 3,738 คน
นายแพทย์สุระกล่าวว่า กระทรวงสาธารณสุขมีความห่วงใยสุขภาพของชาวไทยมุสลิมที่จะเดินทางไปประกอบพิธีฮัจย์ ณ นครเมกกะห์ ราชอาณาจักรซาอุดีอาระเบีย เนื่องจากในแต่ละปีจะมีผู้แสวงบุญจากทั่วโลกกว่า 3 ล้านคนไปรวมตัวกันเพื่อประกอบพิธี ซึ่งอาจมีโอกาสเสี่ยงติดเชื้อโรคโควิด 19 หรือโรคติดต่ออื่นๆ ได้ง่าย รวมถึงเจ็บป่วยจากโรคประจําตัว และเกิดภาวะแทรกซ้อนของโรคจากสภาพแวดล้อม จึงต้องสร้างความรู้ความเข้าใจในการดูแลสุขภาพให้แก่ชาวไทยมุสลิมที่จะไปประกอบพิธี โดยมอบหมายให้ศูนย์บริหารการพัฒนาสุขภาพจังหวัดชายแดนภาคใต้ (ศบ.สต) สํานักงานสาธารณสุขจังหวัด และเครือข่ายสถานบริการสาธารณสุขในพื้นที่ จัดระบบบริการสุขภาพตั้งแต่ก่อนเดินทาง โดยอบรมให้ความรู้ในการดูแลตนเองด้านสุขภาพ ฉีดวัคซีน คัดกรองความเสี่ยง รวมถึงสนับสนุนยาสามัญประจําบ้าน หน้ากากอนามัย และจัดตั้งคลินิกฮัจย์ในสถานบริการสาธารณสุข
นายแพทย์สุระกล่าวต่อว่า ในช่วงระหว่างประกอบพิธี กระทรวงสาธารณสุขได้ส่งทีมแพทย์ไปให้การดูแล พร้อมจัดตั้งโรงพยาบาลชั่วคราว มีเตียงสําหรับผู้ป่วยใน 20 เตียง ให้บริการตรวจรักษา ทําหัตถการฉุกเฉินและส่งรักษาต่อ รวมถึงบริการเชิงรุกด้านการส่งเสริมสุขภาพและป้องกันโรคในที่พักของผู้แสวงบุญ และหลังเสร็จสิ้นการแสวงบุญเดินทางกลับภูมิลําเนา ได้จัดบริการคัดกรองความเสี่ยงและเฝ้าระวังป้องกันโรคติดต่อต่อเนื่องโดยได้รับความร่วมมือจากเครือข่ายผู้นํากลุ่ม (แซะห์) เข้ารับการฝึกอบรมเป็น อสม.ฮัจย์ ซึ่งในปีนี้มีผู้ผ่านการอบรม 350 คน ช่วยแนะนําการดูแลสุขภาพร่วมกับทีมแพทย์ พยาบาล และเจ้าหน้าที่สาธารณสุข เพื่อป้องกันการเจ็บป่วยและเสียชีวิต
ทั้งนี้ จากรายงานการให้บริการของสํานักงานแพทย์เพื่อกิจการฮัจย์แห่งประเทศไทย ในปี 2562 มีผู้ป่วยที่ต้องส่งต่อไปโรงพยาบาลในราชอาณาจักรซาอุดีอาระเบีย 37 ราย รับไว้รักษาในสํานักงานแพทย์เพื่อกิจการฮัจย์แห่งประเทศไทย 191 ราย สําหรับผู้ป่วยนอกมี 10,040 ราย ส่วนใหญ่เจ็บป่วยด้วยโรคทางเดินหายใจและอ่อนเพลียจากการเดินทาง ส่วนผู้เสียชีวิตมี 8 ราย ลดลงจากปี 2550 ถึง 8 เท่า โดยส่วนใหญ่เสียชีวิตจากโรคหัวใจขาดเลือดและภาวะหายใจล้มเหลวเนื่องจากถุงลมโป่งพอง
******************************************** 27 พฤษภาคม 2565
รัฐบาลไทย-ข่าวทำเนียบรัฐบาล-นายกฯ ยินดีดิจิทัลไทยพัฒนาแบบก้าวกระโดด พร้อมเดินตามแผนการปฏิรูปประเทศ ไปสู่การพลิกโฉมประเทศไทย
วันจันทร์ที่ 27 กันยายน 2564
นายกฯ ยินดีดิจิทัลไทยพัฒนาแบบก้าวกระโดด พร้อมเดินตามแผนการปฏิรูปประเทศ ไปสู่การพลิกโฉมประเทศไทย
นายกฯ ยินดีดิจิทัลไทยพัฒนาแบบก้าวกระโดด พร้อมเดินตามแผนการปฏิรูปประเทศ ไปสู่การพลิกโฉมประเทศไทย
วันที่ 27 กันยายน 2564 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบผลการวิจัยดัชนีคุณภาพชีวิตดิจิทัลของไทย ยินดีที่ไทยพัฒนาแบบก้าวกระโดดจากปีที่ผ่านมา
ข้อมูลจากการวิจัยของบริษัท Surfshark บริษัทรักษาความปลอดภัยทางไซเบอร์ระบุว่า “ไทย” ติดอันดับ 44 จาก 110 ประเทศที่มีคุณภาพอินเทอร์เน็ตที่ดีที่สุดในโลก ในดัชนีคุณภาพชีวิตดิจิทัล 2021 (Digital Quality of Life Index: DQL) ในดัชนีคุณภาพอินเทอร์เน็ต พิจารณาจากความเร็วและความน่าเชื่อถือของการเชื่อมต่อเน็ตบรอดแบรนด์และมือถือ และเป็นลําดับที่ 4 ในภูมิภาคอาเซียน ลําดับที่ 11 ในเอเชีย
การจัดอันดับดังกล่าวครอบคลุม 90% ของประชากรโลก หรือมากกว่า 6.9 พันล้านคน โดยประเมินประเทศต่าง ๆ ตามหลักด้านสุขภาพดิจิทัลขั้นพื้นฐาน 5 เสาหลัก ได้แก่ คุณภาพอินเทอร์เน็ต ความสามารถในการจ่ายอินเทอร์เน็ต โครงสร้างพื้นฐานอิเล็กทรอนิกส์ ความปลอดภัยทางอิเล็กทรอนิกส์ และรัฐบาลอิเล็กทรอนิกส์ เป็นองค์ประกอบหลักและอีก 14 ตัวบ่งชี้สนับสนุน โดยประเทศไทยมีคุณภาพอินเทอร์เน็ตเป็นเลิศ (อันดับที่ 19) แต่แสดงผลลัพธ์ที่ค่อนข้างต่ําในด้านความสามารถในการจ่ายอินเทอร์เน็ต (อันดับที่ 58) โครงสร้างพื้นฐานอิเล็กทรอนิกส์ (อันดับที่ 46) ความปลอดภัยทางอิเล็กทรอนิกส์ (อันดับที่ 63) และรัฐบาลอิเล็กทรอนิกส์ (อันดับที่ 51)
อย่างไรก็ดี ประเทศไทยได้แสดงให้เห็นหนึ่งในการปรับปรุงที่สําคัญที่สุดเมื่อเทียบกับ DQL 2020 โดยกระโดดขึ้นมา 19 อันดับจากอันดับที่ 63 มาอยู่ที่อันดับที่ 44 โดดเด่นในด้านคุณภาพอินเทอร์เน็ตทั่วโลก โดยนับตั้งแต่เริ่มต้นของการแพร่ระบาดของ COVID-19 ความเร็วมือถือของประเทศไทยเพิ่มขึ้น 81% อยู่ที่ 40.79 Mbps เป็นอันดับที่ 22 ของโลก ในขณะเดียวกันความเร็วบรอดแบรนด์เพิ่มขึ้น 29% อยู่ที่ 189.54 Mbps อยู่ในเป็นอันดับ 2 ของโลก ทั้งนี้ 5 ประเทศแรกของโลกได้แก่ เดนมาร์ก เกาหลีใต้ ฟินแลนด์ อิสราเอล และสหรัฐอเมริกา ตามลําดับ
ทั้งนี้ โฆษกรัฐบาลฯ กล่าวย้ําว่า รัฐบาลมุ่งมั่นและให้ความสําคัญกับการพัฒนาประเทศสู่การเป็นไทยแลนด์ 4.0 ให้ประชาชนสามารถเข้าถึงอินเทอร์เน็ตได้อย่างทั่วถึง ปลอดภัย และมีบริการอินเทอร์เน็ตเคลื่อนที่ความเร็วสูงที่สามารถเข้าถึงและพร้อมใช้แก่ประชาชนที่ครอบคลุมพื้นที่ทุกหมู่บ้าน พื้นที่ชุมชนและสถานที่ท่องเที่ยว รวมทั้งพัฒนาบริการและแพลตฟอร์มดิจิทัลเพื่อสนับสนุนการบริการจัดการภาครัฐไปสู่การเป็นรัฐบาลดิจิทัลที่มีการบูรณาการระหว่างหน่วยงาน การอํานวยความสะดวกแก่ภาคธุรกิจ รวมทั้งเพื่อตอบสนองความต้องการในการให้บริการประชาชนได้อย่างครอบคลุม รวดเร็ว โปร่งใส และตรวจสอบได้ ซึ่งถือเป็นการเดินตาม 1 ใน 5 ด้านแผนการปฏิรูปประเทศ เพื่อไปสู่การพลิกโฉมประเทศไทยตาม (ร่าง) แผนพัฒนาเศรษฐกิจและสังคมแห่งชาติ ฉบับที่ 13 ที่จะประกาศใช้ในปี พ.ศ. 2566 – 2570 เพื่อก้าวเดินต่อไปในระยะอีก 5 ปีข้างหน้า
รัฐบาลไทย-ข่าวทำเนียบรัฐบาล-ชวนประชาชน - ผู้ประกอบธุรกิจ ใช้ 'DBD DataWarehouse+' คลังข้อมูลธุรกิจออนไลน์ใหญ่ที่สุดในประเทศ ค้นข้อมูลฟรี!
วันจันทร์ที่ 18 กรกฎาคม 2565
ชวนประชาชน - ผู้ประกอบธุรกิจ ใช้ 'DBD DataWarehouse+' คลังข้อมูลธุรกิจออนไลน์ใหญ่ที่สุดในประเทศ ค้นข้อมูลฟรี!
.....
น.ส.รัชดา ธนาดิเรก รองโฆษกรัฐบาล ชวนผู้ประกอบธุรกิจและประชาชนใช้งานระบบ “DBD DataWarehouse+” ซึ่งเป็นคลังข้อมูลธุรกิจที่ใหญ่ที่สุดในประเทศเป็นศูนย์กลางในการเผยแพร่ข้อมูลนิติบุคคล งบการเงินที่มีการประมวลผลและวิเคราะห์ให้เป็นข้อมูลสารสนเทศรูปแบบที่หลากหลาย และเข้าใช้งานได้ฟรี!!
.
สามารถใช้ตรวจสอบสถานะนิติบุคคล ข้อมูลงบการเงิน วิเคราะห์ธุรกิจ และค้นหาคู่ค้าทางธุรกิจ ช่วยเพิ่มประสิทธิภาพการประกอบธุรกิจ และเป็นข้อมูลประกอบก่อนการตัดสินใจลงทุน ใช้งานง่ายผ่าน www.dbd.go.th หรือค้นหาข้อมูลผ่านแอปพลิเคชัน DBD e-Service
.
ประโยชน์ของการค้นหาข้อมูลจาก DBD DataWarehouse+
1. การตรวจสอบสถานะนิติบุคคล เปรียบเทียบข้อมูลในประเภทธุรกิจเดียวกันเพื่อให้ทราบถึงสถานะตามขนาดธุรกิจ ผลประกอบการ และอัตราส่วนทางการเงิน ช่วยให้ผู้ประกอบการเห็นจุดแข็ง จุดอ่อน ช่วยวิเคราะห์หาแนวทางแก้ไข หรือพัฒนาการดําเนินงานขององค์กรให้ได้ผลตรงตามแผนงานหรือเป้าหมายที่กําหนดไว้
2. การวิเคราะห์ธุรกิจ วิเคราะห์ศักยภาพการดําเนินธุรกิจตามผลประกอบการของกลุ่มธุรกิจลงลึกถึงระดับภาคและจังหวัด เพื่อให้เห็นแนวโน้มการประกอบธุรกิจในแต่ละพื้นที่ อัตราการอยู่รอดของธุรกิจ ช่วยเพิ่มความเชื่อมั่นในการตัดสินใจลงทุน และสามารถค้นหาคู่ค้าที่ดําเนินธุรกิจในห่วงโซ่อุปทานเดียวกัน (Supply Chain)
3. การวิเคราะห์แนวโน้มธุรกิจ ช่วยกําหนดกลยุทธ์เพิ่มประสิทธิภาพการดําเนินธุรกิจของผู้ประกอบการ โดยใช้เครื่องมือแบบจําลองทางการเงิน และประมาณการแนวโน้มรายได้ ลงลึกถึงพื้นที่ และขนาดของธุรกิจ ซึ่งช่วยให้ธุรกิจปรับเปลี่ยนแผนการเพิ่มประสิทธิภาพ วางแผนและกําหนด position ของธุรกิจในอนาคตได้
.
อ่านเพิ่มเติม คลิก https://www.thaigov.go.th/news/contents/details/56941
#ไทยคู่ฟ้า #ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิตประจำปีงบประมาณ พ.ศ. 2564 ระหว่างวันที่ 11 – 17 มิถุนายน 2564
วันศุกร์ที่ 18 มิถุนายน 2564
ผลการปราบปรามผู้กระทําผิดกฎหมายสรรพสามิตประจําปีงบประมาณ พ.ศ. 2564 ระหว่างวันที่ 11 – 17 มิถุนายน 2564
ผลการปราบปรามผู้กระทําผิดกฎหมายสรรพสามิตประจําปีงบประมาณ พ.ศ. 2564 ระหว่างวันที่ 11 – 17 มิถุนายน 2564 พบการกระทําผิด จํานวน 537 คดี คิดเป็นเงินค่าปรับ 8.49 ล้านบาท
นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมา กรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สําหรับผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2564 (ระหว่างวันที่ 11 – 17 มิถุนายน 2564) พบว่ามีการกระทําผิด จํานวน 537 คดี คิดเป็นเงินค่าปรับ 8.49 ล้านบาท โดยแยกเป็น สุรา จํานวน 308 คดี ค่าปรับ 2.47 ล้านบาท ยาสูบ จํานวน 157 คดี ค่าปรับ 3.80 ล้านบาท ไพ่ จํานวน 12 คดี ค่าปรับ 0.18 ล้านบาท น้ํามันและผลิตภัณฑ์น้ํามัน จํานวน 21 คดี ค่าปรับ 0.45 ล้านบาท น้ําหอม จํานวน 2 คดี ค่าปรับ 0.03 ล้านบาท รถจักรยานยนต์ จํานวน 29 คดี ค่าปรับ 1.01 ล้านบาท และสินค้าอื่น ๆ จํานวน 8 คดี ค่าปรับ 0.55 ล้านบาท โดยมีของกลางแยกเป็นน้ําสุรา จํานวน 1,371.365 ลิตร ยาสูบ จํานวน 5,741 ซอง ไพ่ จํานวน 799 สํารับ น้ํามันและผลิตภัณฑ์น้ํามัน จํานวน 15,155.000 ลิตร น้ําหอม จํานวน 1,020 ขวด รถจักรยานยนต์ จํานวน 36 คัน
สรุปยอดรวมในปีงบประมาณ พ.ศ. 2564 ตั้งแต่วันที่ 1 ตุลาคม 2563 – 17 มิถุนายน 2564 พบว่ามีการกระทําผิด จํานวน 19,477 คดี คิดเป็นเงินค่าปรับ 449.31 ล้านบาท โดยแยกเป็น สุรา จํานวน 11,140 คดี ค่าปรับ 98.36 ล้านบาท ยาสูบ จํานวน 5,462 คดี ค่าปรับ 224.33 ล้านบาท ไพ่ จํานวน 422 คดี ค่าปรับ 6.64 ล้านบาท น้ํามันและผลิตภัณฑ์น้ํามัน จํานวน 927 คดี ค่าปรับ 53.79 ล้านบาท น้ําหอม จํานวน 85 คดี ค่าปรับ 3.24 ล้านบาท รถจักรยานยนต์ จํานวน 998 คดี ค่าปรับ จํานวน 27.45 ล้านบาท และสินค้าอื่น ๆ จํานวน 443 คดี ค่าปรับ 35.50 ล้านบาท โดยมีของกลางแยกเป็นน้ําสุรา จํานวน 1,621,449.124 ลิตร ยาสูบ จํานวน 651,940 ซอง ไพ่ จํานวน 34,105 สํารับ น้ํามันและผลิตภัณฑ์น้ํามัน จํานวน 1,540,206.000 ลิตร น้ําหอม จํานวน 121,524 ขวด รถจักรยานยนต์ จํานวน 1,762 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ และจะมอบสินบนนําจับให้ ภายหลังจากคดีเสร็จสิ้นเรียบร้อยแล้ว”
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม นำคณะผู้บริหารกระทรวงยุติธรรม ร่วมบันทึกเทปโทรทัศน์ถวายพระพร เนื่องในวันเฉลิมพระชนมพรรษาพระบาทสมเด็จพระเจ้าอยู่หัว
วันอังคารที่ 28 มิถุนายน 2565
รัฐมนตรีว่าการกระทรวงยุติธรรม นําคณะผู้บริหารกระทรวงยุติธรรม ร่วมบันทึกเทปโทรทัศน์ถวายพระพร เนื่องในวันเฉลิมพระชนมพรรษาพระบาทสมเด็จพระเจ้าอยู่หัว
รัฐมนตรีว่าการกระทรวงยุติธรรม นําคณะผู้บริหารกระทรวงยุติธรรม ร่วมบันทึกเทปโทรทัศน์ถวายพระพร เนื่องในวันเฉลิมพระชนมพรรษาพระบาทสมเด็จพระเจ้าอยู่หัว ณ สถานีวิทยุโทรทัศน์แห่งประเทศไทย (NBT ๒ HD)
ในวันอังคารที่ ๒๘ มิถุนายน ๒๕๖๕ เวลา ๑๔.๓๐ น. นายสมศักดิ์ เทพสุทิน รัฐมนตรีว่าการกระทรวงยุติธรรม นําคณะผู้บริหารกระทรวงยุติธรรม ร่วมบันทึกเทปโทรทัศน์ถวายพระพร เนื่องในวันเฉลิมพระชนมพรรษาพระบาทสมเด็จพระเจ้าอยู่หัว ณ สถานีวิทยุโทรทัศน์แห่งประเทศไทย (NBT ๒ HD) ถนนวิภาวดีรังสิต กรุงเทพมหานคร
รัฐบาลไทย-ข่าวทำเนียบรัฐบาล-PM commends “Thailand Community Big Data (TCD)” platform implemented under University-to-Tambon (U2T) program
วันอังคารที่ 22 กุมภาพันธ์ 2565
PM commends “Thailand Community Big Data (TCD)” platform implemented under University-to-Tambon (U2T) program
PM commends “Thailand Community Big Data (TCD)” platform implemented under University-to-Tambon (U2T) program
Government Spokesperson Thanakorn Wangboonkongchana disclosed that on February 22, 2022, at 0845 hrs, at the Inner Santi Maitri Building, Government House, prior to the weekly cabinet meeting, Minister of Higher Education, Science, Research and Innovation Anek Laothamatas, together with the Ministry's permanent secretary Prof. Sirirurg Songsivilai and executives, paid a courtesy call on Prime Minister Gen. Prayut Chan-o-cha to present and demonstrate the operation of Thailand Community Big Data (TCD) platform which is implemented under the University-to-Tambon (U2T) program.
TCD collects data from communities across the country, including the database related to the BCG economy, e.g., local flora and fauna, agricultural data, local wisdoms, etc., and is linked with related database of concerned public agencies, such as TPMAP.
The Prime Minister took the opportunity to try searching some sample data, and commended accuracy of the TCD. Government agencies could utilize TCD data for their policy planning and management for utmost interest of the local people. He also urged universities to continue to work with local communities under the U2T program in order to achieve sustainable development and the program’s goals. The Government stands ready to provide full support.
Last year, TCD has compiled data from 3,000 Tambon (sub-districts), accounting for 50% of the whole country. The community big data may be revised anytime through the linkage with the CDB application and AI, and will be a key to the Government’s efficient implementation of BCG economy, such as in biodiversity resource planning.
รัฐบาลไทย-ข่าวทำเนียบรัฐบาล-นายกฯ สั่งเข้มติดตามผลเปิดสถานบันเทิง ย้ำมาตรการเฝ้าระวังไม่ให้เกิดคลัสเตอร์ใหม่
วันพฤหัสบดีที่ 2 มิถุนายน 2565
นายกฯ สั่งเข้มติดตามผลเปิดสถานบันเทิง ย้ํามาตรการเฝ้าระวังไม่ให้เกิดคลัสเตอร์ใหม่
.....
พลเอก ประยุทธ์ จันทร์โอชา นายกรัฐมนตรี และ รมว.กลาโหม กําชับหน่วยงานติดตาม ตรวจสอบสถานประกอบการหลัง ศบค. มีมติให้ สถานบริการ สถานบันเทิง ผับ บาร์ คาราโอเกะ หรือสถานที่อื่นที่มีลักษณะคล้ายกัน เปิดให้บริการเป็นวันแรก โดยยังต้องผ่านมาตรฐาน Thai Stop COVID 2Plus และที่ยื่นขออนุญาตกับสํานักงานเขตพื้นที่เรียบร้อยแล้ว ต้องปฏิบัติตาม COVID Free Setting ได้แก่
.
1.เปิดให้บริการและจําหน่าย และบริโภคเครื่องดื่มแอลกอฮอล์ได้ไม่เกิน 24.00 น. งดกิจกรรมที่ทําให้เกิดความแออัด
.
2.ผู้ประกอบการหรือผู้ให้บริการ ต้องได้รับวัคซีนตามเกณฑ์และเข็มกระตุ้นตรวจ ATK ทุก 7 วัน
.
3.ผู้ประกอบการต้องตรวจสอบประวัติการรับวัคซีนของผู้รับบริการ โดยต้องได้รับวัคซีนตามเกณฑ์และเข็มกระตุ้นเท่านั้น
.
พร้อมกําชับทั้งผู้ให้บริการและผู้เข้ารับบริการ ปฏิบัติตามมาตรการสาธารณสุขอย่างเคร่งครัดด้วย แม้ภาพรวมของสถานการณ์จะมีแนวโน้มดีขึ้นแต่ยังต้องเฝ้าระวัง ไม่ให้กลับมาระบาดจากคลัสเตอร์ใหม่โดยเด็ดขาด
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ไทย-อินโด-มาเลย์ ขับเคลื่อนความร่วมมือเศรษฐกิจสามฝ่าย (IMT-GT) เชื่อมโยงคมนาคมคาบสมุทรมลายู เล็งดึงจีน/อินดียร่วมพัฒนา
วันศุกร์ที่ 22 ตุลาคม 2564
ไทย-อินโด-มาเลย์ ขับเคลื่อนความร่วมมือเศรษฐกิจสามฝ่าย (IMT-GT) เชื่อมโยงคมนาคมคาบสมุทรมลายู เล็งดึงจีน/อินดียร่วมพัฒนา
ไทย-อินโด-มาเลย์ ขับเคลื่อนความร่วมมือเศรษฐกิจสามฝ่าย (IMT-GT) เชื่อมโยงคมนาคมคาบสมุทรมลายู เล็งดึงจีน/อินดียร่วมพัฒนา
วันที่ 22 ตุลาคม 2564 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยความคืบหน้าความร่วมมือเศรษฐกิจสามฝ่ายอินโดนีเซีย-มาเลเซีย-ไทย (Indonesia-Malaysia-Thailand Growth Triangle:IMT-GT) ซึ่งประกอบด้วยการโครงการสําคัญ อาทิ 1)กรอบความร่วมมือ ด้านการศุลกากร การตรวจคนเข้าเมือง และการตรวจโรคพืชและสัตว์ เพื่ออํานวยความสะดวกในการเคลื่อนย้ายข้ามพรมแดนของสินค้าและบุคคล 2) โครงการฐานข้อมูลตลาดแรงงาน 3) โครงการพาณิชย์อิเล็กทรอนิกส์ ส่วนโครงการเชื่อมโยงทางกายภาพในอนุภูมิภาคมูลค่ารวม 3.9 หมื่นล้านดอลลาร์สหรัฐ ปัจจุบันมีโครงการที่ดําเนินการแล้วเสร็จ14 โครงการ ในส่วนของประเทศไทย ได้แก่โครงการขยายท่าอากาศยานนานาชาติหาดใหญ่ระยะสั้น จังหวัดสงขลา และที่อยู่ระหว่างดําเนินการ เช่น โครงการภูเก็ตเมืองอัจฉริยะ การก่อสร้างท่าอากาศยานสุราษฎร์ธานีและนราธิวาส ส่วนโครงการใหม่ ได้แก่ ความเชื่อมโยงทางรางระหว่างไทยสู่มาเลเซีย (สุไหงโกลก-รันเตาปันยัง-ตุมปัต) ขณะที่อินโดนีเซีย กําลังพัฒนาสถานที่ท่องเที่ยวของสุมาตราเหนือ ท่าเรือและนิคมอุตสาหกรรมเรียว มาเลเซียเสนอโครงการสําคัญ เช่น การพัฒนาพื้นที่หาดต็อกบาหลี เมืองสีเขียวโกตาบารู การก่อสร้างสนามบินโกตาบารู
มากไปกว่านั้น IMT-GT ยังตกลงที่จะร่วมมือกันในการปกป้องอุทยานโลก โดยมีการลงนามความเข้าใจระหว่างอุทยานธรณีโลกลังกาวี (มาเลเซีย) อุทยานธรณีโลกสตูล (ไทย) และอุทยานธรณีโลกทะเลสาบโตบา (อินโดนีเซีย) เพื่อส่งเสริมความร่วมมือและแลกเปลี่ยนประสบการณ์ที่ดีในการปกป้องมรดกธรณีและการพัฒนาอุทยานธรณี สําหรับการขับเคลื่อนระยะต่อไป จะขยายแผนดําเนินงานให้ครอบคลุมทั้งคาบสมุทรมลายู รวมทั้ง พิจารณารับสาธารณรัฐประชาชนจีนและสาธารณรัฐอินเดียในการเป็นหุ้นส่วนการพัฒนาของแผนงาน IMT-GT สนับสนุนความร่วมมือเพื่อฟื้นฟูอุตสาหกรรมการท่องเที่ยวซึ่งได้รับผลกระทบอย่างรุนแรงจาก โควิด-19 โดยมีโครงการภูเก็ตแซนด์บ็อกซ์ของไทยเป็นต้นแบบ
-------------------
รัฐบาลไทย-ข่าวทำเนียบรัฐบาล-กรมสรรพสามิตชี้แจงกรณีเจ้าหน้าที่กรมสรรพสามิตให้คำแนะนำผู้ขายน้ำส้ม
วันพุธที่ 16 มิถุนายน 2564
กรมสรรพสามิตชี้แจงกรณีเจ้าหน้าที่กรมสรรพสามิตให้คําแนะนําผู้ขายน้ําส้ม
ตามที่ปรากฏข่าวว่าผู้ใช้เฟซบุ๊ครายหนึ่ง ระบุว่ามีเจ้าหน้าที่กรมสรรพสามิต เข้าทําการจับกุมผู้ขายน้ําส้ม จํานวน 500 ขวด และมีการเรียกค่าปรับเป็นเงินจํานวน 12,000 บาท นั้น
นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่าตามที่ปรากฏข่าวว่าผู้ใช้เฟซบุ๊ครายหนึ่ง ระบุว่ามีเจ้าหน้าที่กรมสรรพสามิต เข้าทําการจับกุมผู้ขายน้ําส้ม จํานวน 500 ขวด และมีการเรียกค่าปรับเป็นเงินจํานวน 12,000 บาท นั้น กรมสรรพสามิตขอชี้แจงว่าได้รับแจ้งเบาะแสจากผู้ประกอบอุตสาหกรรมที่เสียภาษีอย่างถูกต้องว่ามีบางโรงอุตสาหกรรมผลิตเครื่องดื่มที่ไม่ได้มาตรฐานและยังไม่ได้เสียภาษีสรรพสามิต ซึ่งกรมสรรพสามิตได้มอบหมายให้เจ้าหน้าที่สรรพสามิตเข้าทําการตรวจสอบและได้ดําเนินการให้ผู้ประกอบอุตสาหกรรมเข้าระบบและเสียภาษีอย่างถูกต้องแล้ว จํานวน 4 ราย ซึ่งรายนี้เป็นรายที่ 5 โดยโรงอุตสาหกรรมของผู้ใช้เฟซบุ๊ครายดังกล่าว ผลิตเครื่องดื่มที่ไม่ได้มาตรฐานและยังไม่ได้เสียภาษีสรรพสามิต เจ้าหน้าที่กรมสรรพสามิตจึงได้ทําการให้คําแนะนําเพื่อให้เข้ามาอยู่ในระบบและเสียภาษีสรรพสามิตอย่างถูกต้อง โดยไม่ได้เรียกค่าปรับเงิน จํานวน 12,000 บาท ตามที่เป็นข่าวแต่อย่างใด
โฆษกกรมสรรพสามิต กล่าวต่อว่า ที่ผ่านมากรมสรรพสามิตได้มอบนโยบายไปยังเจ้าหน้าที่กรมสรรพสามิตทั้งในส่วนกลางและส่วนภูมิภาค เพื่อประชาสัมพันธ์ข้อมูลข่าวสารพร้อมทั้งให้คําแนะนําไปยังผู้ประกอบการให้เข้ามาอยู่ในระบบ ทั้งนี้ เพื่อสร้างความเป็นธรรม โปร่งใส และความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ถูกต้องตามกฎหมาย เนื่องจากการบริโภคสินค้าที่หลีกเลี่ยงภาษีจะเป็นอันตรายและส่งผลเสียต่อสุขภาพมากกว่าสินค้าโดยทั่วไป
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ และจะมอบสินบนนําจับให้ ภายหลังจากคดีเสร็จสิ้นเรียบร้อยแล้ว”
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778
รัฐบาลไทย-ข่าวทำเนียบรัฐบาล-กรมการขนส่งทางบก ผ่อนคลายมาตรการควบคุมให้บริการรถโดยสารสาธารณะสอดคล้องตามประกาศ ศบค. ตั้งแต่วันที่ 1 กันยายน 2564 เป็นต้นไป
วันพุธที่ 1 กันยายน 2564
กรมการขนส่งทางบก ผ่อนคลายมาตรการควบคุมให้บริการรถโดยสารสาธารณะสอดคล้องตามประกาศ ศบค. ตั้งแต่วันที่ 1 กันยายน 2564 เป็นต้นไป
รัฐบาลไทย-ข่าวทำเนียบรัฐบาล-​PM pleased with advancement of trade and investment cooperation between Thailand and Saudi Arabia through visit of Riyadh Chamber of Commerce
วันพฤหัสบดีที่ 7 กรกฎาคม 2565
​PM pleased with advancement of trade and investment cooperation between Thailand and Saudi Arabia through visit of Riyadh Chamber of Commerce
​PM pleased with advancement of trade and investment cooperation between Thailand and Saudi Arabia through visit of Riyadh Chamber of Commerce
July 6, 2022, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha was very pleased with the visit of Riyadh Chamber of Commerce delegation, comprising 80 Saudi Arabian businessmen who are interested to explore investment opportunities in Thailand, during July 4-8, 2022. The Prime Minister thanked all concerned agencies for working together to advance relations and tangible cooperation between Thailand and Saudi Arabia, and expressed confidence on potential trade and investment opportunities and channels as Thailand could be a bridge linking the two regions.
The visit of Riyadh Chamber of Commerce delegation came after the Prime Minister’s historic visit to Saudi Arabia early this year. The Saudi businessmen will attend the Thai-Saudi Business Forum and Business Matching, and visit Chulalongkorn University’s Halal Science Center to explore proper Halal products for Saudi market. They will also travel to Phuket to prospect trade, tourism and entertainment business opportunities.
According to the Government Spokesperson, areas of cooperation agreed upon during the Prime Minister’s visit to Saudi Arabia are: 1) tourism, 2) energy, 3) labor, 4) food security, 5) healthcare, 6) security, 7) education and religion, 8) trade and investment, and 9) sports and culture. Target products for trade and investment include products in telecommunications and information technology industry, tourism and entertainment, gold and jewelries, agriculture, medicine, and food. Ministry of Commerce expects that product export value to Saudi Arabia increase by 6.2% in 2022 (an increase from 51.5 billion Baht in 2021).
The visit of Riyadh Chamber of Commerce delegation is a good opportunity to build trade confidence and cooperation between Thailand and Saudi Arabia, and promote Thailand as Saudi Arabia’s trade and investment gateway to the region. The Government Spokesperson added that the Prime Minister instructed concerned agencies to expedite cooperation promotion in the 9 areas to further revive relations between Thailand and Saudi Arabia.
รัฐบาลไทย-ข่าวทำเนียบรัฐบาล-กรมทางหลวงชนบท รายงานสถานการณ์สายทางที่ได้รับผลกระทบจากอุทกภัยในพื้นที่ 4 จังหวัดประจำวันที่ 22 พฤศจิกายน 2564 เวลา 17.00 น. สัญจรผ่านได้ 7 สายทาง ไม่สามารถสัญจรผ่านได้ 1 สายทาง
วันจันทร์ที่ 22 พฤศจิกายน 2564
กรมทางหลวงชนบท รายงานสถานการณ์สายทางที่ได้รับผลกระทบจากอุทกภัยในพื้นที่ 4 จังหวัดประจําวันที่ 22 พฤศจิกายน 2564 เวลา 17.00 น. สัญจรผ่านได้ 7 สายทาง ไม่สามารถสัญจรผ่านได้ 1 สายทาง
กรมทางหลวงชนบท (ทช.) กระทรวงคมนาคม โดยสํานักบํารุงทาง รายงานถึงสถานการณ์อุทกภัยประจําวันที่ 22 พฤศจิกายน 2564 เวลา 17.00 น. ว่า มีถนนทางหลวงชนบทที่ประสบอุทกภัยในพื้นที่ 4 จังหวัด รวม 8 สายทาง สามารถสัญจรผ่านได้ 7 สายทาง และไม่สามารถสัญจรผ่านได้ 1 สายทาง
กรมทางหลวงชนบท (ทช.) กระทรวงคมนาคม โดยสํานักบํารุงทาง รายงานถึงสถานการณ์อุทกภัยประจําวันที่ 22 พฤศจิกายน 2564 เวลา 17.00 น. ว่า มีถนนทางหลวงชนบทที่ประสบอุทกภัยในพื้นที่ 4 จังหวัด ได้แก่ พระนครศรีอยุธยา ร้อยเอ็ด สุพรรณบุรี และนครปฐม รวม 8 สายทาง ไม่สามารถสัญจรผ่านได้ 1 สายทาง ได้แก่ สายทาง รอ.033 ถนนเชิงลาดสะพานข้ามลําน้ําชี สะพานคุยโพธิ์ - หนองแก่ง อําเภอโพธิ์ชัย จังหวัดร้อยเอ็ด น้ําท่วมสูง 55 เซนติเมตร (ช่วง กม. ที่ 2+065 - 3+490) และสามารถสัญจรผ่านได้ 7 สายทาง ดังนี้
1. สายทาง อย.5034 แยกทางหลวงชนบท อย.3006 (กม. ที่ 0+900) - บ้านดอนทอง อําเภอลาดบัวหลวง และเสนา จังหวัดพระนครศรีอยุธยา น้ําท่วมสูง 25 เซนติเมตร (ช่วง กม. ที่ 0+000 - 7+250)
2. สายทาง อย.3049 แยก ทล.340 (กม. ที่ 55+900) - บ้านบางตาเถร อําเภอลาดบัวหลวง จังหวัดพระนครศรีอยุธยา น้ําท่วมสูง 30 เซนติเมตร (ช่วง กม. ที่ 0+000 - 8+530)
3. สายทาง สพ.3048 แยก ทล.340 - บ้านบางตาเถร อําเภอบางปลาม้า จังหวัดสุพรรณบุรี น้ําท่วม 5 เซนติเมตร (ช่วง กม. ที่ 24+850 - 25+050)
4. สายทาง สพ.4100 แยก ทล.3422 (กม. ที่ 27+020) - บ้านสองพี่น้อง อําเภอสองพี่น้อง จังหวัดสุพรรณบุรี น้ําท่วม 30 เซนติเมตร (ช่วง กม. ที่ 1+800 - 2+000)
5. สายทาง สพ.005 สะพานบางแม่หม้าย - บางเลน อําเภอบางปลาม้า จังหวัดสุพรรณบุรี น้ําท่วม 30 เซนติเมตร (ช่วง กม. ที่ 0+100 - 0+800)
6. สายทาง สพ.014 สะพานบางซอ อําเภอสองพี่น้อง จังหวัดสุพรรณบุรี น้ําท่วม 10 เซนติเมตร (ช่วง กม. ที่ 0+000 - 0+250)
7. สายทาง นฐ.058 สะพานบางไผ่นารถข้ามแม่น้ําท่าจีน อําเภอบางเลน จังหวัดนครปฐม น้ําท่วม 5 เซนติเมตร (ช่วง กม. ที่ 0+000 - 0+363)
ทั้งนี้ ทช. ได้ติดตั้งป้ายเตือนประชาชนในสายทางที่ยังคงมีระดับน้ําท่วมสูง และเตรียมพร้อมดําเนินการซ่อมแซมฟื้นฟูสายทางอย่างเร่งด่วน เพื่ออํานวยความสะดวกปลอดภัยให้กับประชาชนผู้ใช้เส้นทางโดยเร็วที่สุด ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม โดยประชาชนสามารถแจ้งเหตุอุทกภัยหรือสอบถามเส้นทางได้ที่สายด่วนกรมทางหลวงชนบท โทร. 1146
รัฐบาลไทย-ข่าวทำเนียบรัฐบาล-ปลัด สธ. กำชับ 20 จังหวัดเสี่ยงน้ำล้นตลิ่ง-น้ำท่วม เฝ้าระวังสถานบริการ 1,487 แห่ง
วันอาทิตย์ที่ 24 ตุลาคม 2564
ปลัด สธ. กําชับ 20 จังหวัดเสี่ยงน้ําล้นตลิ่ง-น้ําท่วม เฝ้าระวังสถานบริการ 1,487 แห่ง
ปลัด สธ. กําชับ 20 จังหวัดเสี่ยงน้ําล้นตลิ่ง-น้ําท่วม เฝ้าระวังสถานบริการ 1,487 แห่ง
ปลัดกระทรวงสาธารณสุข กําชับ 17 จังหวัดเฝ้าระวังน้ําล้นตลิ่ง และ 3 จังหวัดใต้เฝ้าระวังน้ําท่วม คาดมีสถานบริการเสี่ยงได้รับผลกระทบรวม 1,487 แห่ง ส่วนสถานการณ์น้ําท่วมยังเหลือ 15 จังหวัด ทีมแพทย์ให้บริการดูแลแล้ว 5.1 แสนราย เตือนเฝ้าระวังสุขอนามัย ป้องกันท้องร่วง อาหารเป็นพิษ โรคระบบทางเดินอาหาร พบป่วยแล้วรวม 1,600 กว่าราย
วันนี้ (24 ตุลาคม 2564) นายแพทย์เกียรติภูมิ วงศ์รจิต ปลัดกระทรวงสาธารณสุข กล่าวว่า จากการติดตามสถานการณ์และผลกระทบจากอุทกภัย พบว่า ขณะนี้ความกดอากาศสูงจากประเทศจีนแผ่ปกคลุมประเทศไทยตอนบน ทําให้บริเวณดังกล่าวมีฝนลดลง แต่ยังต้องเฝ้าระวังน้ําล้นตลิ่งและน้ําท่วมขัง 17 จังหวัด ได้แก่ อุทัยธานี ชัยภูมิ มหาสารคาม ร้อยเอ็ด นครราชสีมา บุรีรัมย์ ศรีสะเกษ ลพบุรี สุพรรณบุรี สิงห์บุรี อ่างทอง พระนครศรีอยุธยา นครปฐม ปทุมธานี ปราจีนบุรี สระแก้ว และกาญจนบุรี ส่วนภาคใต้และอ่าวไทยยังมีลมตะวันออกและตะวันออกเฉียงเหนือพัดปกคลุม ทําให้มีฝนฟ้าคะนองและฝนตกหนักบางแห่ง ประเมินว่ามีพื้นที่เสี่ยงน้ําท่วมฉับพลัน น้ําป่าไหลหลาก 3 จังหวัด คือ สุราษฎร์ธานี สงขลา และยะลา
ทั้ง 2 กรณีคาดว่ามีสถานบริการสาธารณสุขเสี่ยงได้รับผลกระทบจากน้ําท่วมรวม 1,487 แห่ง แบ่งเป็น สํานักงานสาธารณสุขจังหวัด 18 แห่ง สํานักงานสาธารณสุขอําเภอ 92 แห่ง โรงพยาบาลศูนย์ 5 แห่ง โรงพยาบาลทั่วไป 17 แห่ง โรงพยาบาลชุมชน 72 แห่ง และโรงพยาบาลส่งเสริมสุขภาพตําบล 1,283 แห่ง กําชับให้เฝ้าระวังติดตามสถานการณ์ เตรียมพร้อมป้องกันอาคาร สถานที่ และอุปกรณ์ทางการแพทย์ สํารองยาและเวชภัณฑ์ให้เพียงพอ จัดบริการทางการแพทย์ และเฝ้าระวังผลกระทบโรคและภัยสุขภาพที่อาจเกิดขึ้น
สําหรับผลกระทบจาก 4 เหตุการณ์ คือ พายุเตี้ยนหมู่, คมปาซุ , ร่องมรสุมภาคตะวันออกและภาคใต้ตอนบน และความกดอากาศสูงจากประเทศจีนที่แผ่ลงมาปกคลุม ยังคงมีสถานการณ์น้ําท่วมรวม 15 จังหวัด ได้แก่ มหาสารคาม สุพรรณบุรี สิงห์บุรี อ่างทอง พระนครศรีอยุธยา ปทุมธานี ลพบุรี ปราจีนบุรี ชัยภูมิ นครราชสีมา บุรีรัมย์ ศรีสะเกษ นครปฐม สระแก้ว และกาญจนบุรี มีผู้บาดเจ็บรวม 288 ราย เสียชีวิต 74 ราย สถานบริการสาธารณสุขได้รับผลกระทบ 174 แห่ง เปิดให้บริการปกติ 136 แห่ง เปิดบริการบางส่วน 26 แห่ง และปิดบริการ 12 แห่ง ส่งทีมแพทย์ออกปฏิบัติการ 410 ทีม ดูแลประชาชนและผู้ประสบอุทกภัย 511,576 ราย ได้แก่ เยี่ยมบ้าน 131,646 ราย แจกยาชุดช่วยเหลือน้ําท่วม 120,248 ราย ให้สุขศึกษา 92,769 ราย และบริการตรวจรักษา 101,262 ราย รวมถึงประเมินสุขภาพจิต 65,651 ราย พบเครียดมาก 433 ราย เสี่ยงภาวะซึมเศร้า 49 ราย และเสี่ยงฆ่าตัวตาย 5 ราย ได้รับการดูแลตามระบบแล้ว
"จากการตรวจรักษาพบผู้ป่วยโรคที่มากับน้ําท่วม เช่น อุจจาระร่วงเฉียบพลัน อาหารเป็นพิษ 957 รายโรคระบบทางเดินอาหาร 691 ราย ขอให้ประชาชนรักษาสุขอนามัย ล้างมือทุกครั้งหลังขับถ่ายและก่อนรับประทานอาหาร รับประทานอาหารสุกและอุ่นร้อน เพื่อลดความเสี่ยงการรับเชื้อ พื้นที่ที่สถานการณ์เริ่มคลี่คลาย ระดับน้ําลดลง การทําความสะอาดและฟื้นฟูบ้านเรือน ขอให้ตรวจเช็กระบบไฟฟ้าเพื่อป้องกันอันตรายก่อนเข้าบ้าน" นายแพทย์เกียรติภูมิกล่าว
รัฐบาลไทย-ข่าวทำเนียบรัฐบาล-ดีอีเอส ร่วมประชุมผู้นำเจ้าหน้าที่อาวุโสอาเซียนด้านดิจิทัลและผู้นำสภาหน่วยงานกำกับดูแลกิจการโทรคมนาคมแห่งอาเซียน อย่างไม่เป็นทางการ ครั้งที่ ๒ ประจำปี ๒๕๖๔ ผ่านระบบการประชุมทางไกล
วันพุธที่ 29 กันยายน 2564
ดีอีเอส ร่วมประชุมผู้นําเจ้าหน้าที่อาวุโสอาเซียนด้านดิจิทัลและผู้นําสภาหน่วยงานกํากับดูแลกิจการโทรคมนาคมแห่งอาเซียน อย่างไม่เป็นทางการ ครั้งที่ ๒ ประจําปี ๒๕๖๔ ผ่านระบบการประชุมทางไกล
ดีอีเอส ร่วมประชุมผู้นําเจ้าหน้าที่อาวุโสอาเซียนด้านดิจิทัลและผู้นําสภาหน่วยงานกํากับดูแลกิจการโทรคมนาคมแห่งอาเซียน อย่างไม่เป็นทางการ ครั้งที่ ๒ ประจําปี ๒๕๖๔ ผ่านระบบการประชุมทางไกล
เมื่อวันที่28กันยายน2564นางปิยนุชวุฒิสอนผู้ตรวจราชการกระทรวงดิจิทัลเพื่อเศรษฐกิจและสังคมทําหน้าที่หัวหน้าคณะผู้แทนไทยในการประชุมผู้นําเจ้าหน้าที่อาวุโสอาเซียนด้านดิจิทัลและผู้นําสภาหน่วยงานกํากับดูแลกิจการโทรคมนาคมแห่งอาเซียนอย่างไม่เป็นทางการครั้งที่2ประจําปี2564 (The 2nd ASEAN Digital Senior Officials’ Meeting - ASEAN Telecommunication Regulators’ Council (ADGSOM - ATRC) Leaders Retreat of 2021)ผ่านระบบการประชุมทางไกลณห้องประชุม802ชั้น8สํานักงานปลัดกระทรวงดิจิทัลเพื่อเศรษฐกิจและสังคม
ในโอกาสนี้นางปิยนุชวุฒิสอนในฐานะหัวหน้าคณะผู้แทนไทยได้ร่วมหารือและพิจารณาประเด็นสําคัญร่วมกับผู้แทนเจ้าหน้าที่อาวุโสของประเทศสมาชิกอาเซียนในการส่งเสริมความร่วมมืออย่างเป็นรูปธรรมเพื่อเร่งขับเคลื่อนการปรับเปลี่ยนไปสู่ดิจิทัลในภูมิภาคอาเซียนภายใต้แผนงาน/ข้อริเริ่มของอาเซียนในการพัฒนาด้านดิจิทัลโดยเฉพาะอย่างยิ่งแผนแม่บทอาเซียนด้านดิจิทัลค.ศ. 2025 (ASEAN Digital Masterplan 2025: ADM 2025)นอกจากนี้ที่ประชุมฯยังได้หารือร่างเอกสารที่จะเป็นผลลัพธ์สําคัญของการประชุมรัฐมนตรีด้านดิจิทัล(ADGMIN)ครั้งที่2ซึ่งกําหนดจะจัดขึ้นในช่วงปลายปี2564หรือช่วงเดือนมกราคม2565อาทิยุทธศาสตร์ความร่วมมือด้านความมั่นคงปลอดภัยไซเบอร์ของอาเซียนค.ศ. 2025การจัดตั้งASEAN Regional CERTภายใต้กรอบการประชุมสภาปฏิบัติการอาเซียนด้านความมั่นคงปลอดภัยบนเครือข่าย(ASEAN Network Security Action Council: ANSAC)โครงการพัฒนาASEAN Strategic Guidance for Artificial Intelligence (AI) and Digital WorkforceโดยอินโดนีเซียและไทยและโครงการพัฒนาASEAN Policy Guideline for the use of Blockchain Technology for Digital Governmentโดยสปป.ลาว
***********
รัฐบาลไทย-ข่าวทำเนียบรัฐบาล- กระทรวงคมนาคมสรุปรายงานอุทกภัยในเส้นทางคมนาคม ข้อมูล ณ วันที่ 3 ธันวาคม 2564
วันศุกร์ที่ 3 ธันวาคม 2564
กระทรวงคมนาคมสรุปรายงานอุทกภัยในเส้นทางคมนาคม ข้อมูล ณ วันที่ 3 ธันวาคม 2564
กระทรวงคมนาคม โดยศูนย์ Command Center ภัยพิบัติกระทรวงคมนาคม สรุปรายงานอุทกภัยในเส้นทางคมนาคม รายละเอียดดังนี้
1. มีโครงข่ายคมนาคมได้รับผลกระทบ รวม 24 เส้นทาง จํานวน 28 แห่ง สามารถสัญจรผ่านได้ 15 แห่ง สัญจรผ่านไม่ได้ 13 แห่ง
2. ถนนทางหลวง ได้รับผลกระทบ รวม 11 เส้นทาง จํานวน 11 แห่ง สามารถสัญจรผ่านได้ 9 แห่ง สัญจรผ่านไม่ได้ 2 แห่ง
3. ถนนทางหลวงชนบท ได้รับผลกระทบ รวม 13 เส้นทาง จํานวน 17 แห่ง สามารถสัญจรผ่านได้ 6 แห่ง สัญจรผ่านไม่ได้ 11 แห่ง
4. มีจังหวัดที่ได้รับผลกระทบจากเหตุอุทกภัย 7 จังหวัด ได้แก่
- จังหวัดชุมพร
- จังหวัดพัทลุง
- จังหวัดสุราษฎร์ธานี
- จังหวัดนครศรีธรรมราช
- จังหวัดนราธิวาส
- จังหวัดสงขลา
- จังหวัดตรัง
5. การรถไฟแห่งประเทศไทย และบริษัท ขนส่ง จํากัด สามารถเดินรถได้ตามปกติ
6. กรมเจ้าท่า ให้ความช่วยเหลือและบรรเทาความเดือดร้อนแก่ประชาชนในพื้นที่ที่ประสบอุทกภัย รวมทั้งเฝ้าระวังติดตามระดับน้ําในพื้นที่ที่ได้รับผลกระทบอย่างใกล้ชิด
7. กรมทางหลวงและกรมทางหลวงชนบท ติดตั้งป้ายและอุปกรณ์เพื่ออํานวยความสะดวกประชาชนในการสัญจรในพื้นที่เกิดประสบเหตุอุทกภัย รวมทั้งเตรียมความพร้อมเครื่องมือและเจ้าหน้าที่ให้การช่วยเหลือ และติดตามสถานการณ์อุทกภัยอย่างใกล้ชิด
8. ในส่วนของท่าเรือและท่าอากาศยาน ยังไม่มีรายงานการได้รับผลกระทบจากเหตุอุทกภัย
ทั้งนี้ สามารถสอบถามเส้นทาง ข้อมูลเพิ่มเติมหรือแจ้งเหตุอุทกภัย ได้ที่
- ศูนย์ปฏิบัติการความปลอดภัยคมนาคม โทร. 1356
- สายด่วนกรมทางหลวง โทร. 1586
- สายด่วนกรมทางหลวงชนบท โทร. 1146
- สายด่วนบริษัท ขนส่ง จํากัด โทร. 1490 เรียก บขส.
- สายด่วนการรถไฟแห่งประเทศไทย โทร. 1690
- สายด่วนกรมเจ้าท่า โทร. 1199
รัฐบาลไทย-ข่าวทำเนียบรัฐบาล-โฆษกรัฐบาลเผยผลโหวตของสส. สะท้อนสภายังให้ความไว้วางใจการทำงานของรัฐบาล ย้ำ”นายก”เน้นการบริหารประเทศมากกว่าทำการเมือง
วันอาทิตย์ที่ 5 กันยายน 2564
โฆษกรัฐบาลเผยผลโหวตของสส. สะท้อนสภายังให้ความไว้วางใจการทํางานของรัฐบาล ย้ํา”นายก”เน้นการบริหารประเทศมากกว่าทําการเมือง
โฆษกรัฐบาลเผยผลโหวตของสส. สะท้อนสภายังให้ความไว้วางใจการทํางานของรัฐบาล ย้ํา”นายก”เน้นการบริหารประเทศมากกว่าทําการเมือง สัปดาห์หน้าเตรียมเป็นประธานการประชุม คกก.ส่งเสริมการลงทุน และร่วมการประชุมสุดยอดผู้นําแผนงานความร่วมมือเศรษฐกิจ ในอนุภูมิภาคลุ่มแม่น้ําโขง
วันนี้(5ก.ย.64)นายธนกรวังบุญคงชนะเปิดเผยว่าการอภิปรายเพื่อลงมติไม่ไว้วางใจรัฐมนตรีเป็นรายบุคคลได้สิ้นเสร็จแล้วโดยพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมและรัฐมนตรีได้รับความไว้วางใจจากสมาชิกสภาผู้แทนราษฎรเกินกึ่งหนึ่งสะท้อนให้เห็นว่าสภายังเชื่อมั่นการทํางานของนายกรัฐมนตรีและรัฐบาลโดยนายกรัฐมนตรีและรัฐมนตรียังคงจะเดินหน้าทําหน้าที่ต่อไปซึ่งนายกรัฐมนตรีมีภารกิจหนาแน่นตลอดสัปดาห์หน้าทั้งการเป็นประธานการประชุมคณะกรรมการส่งเสริมการลงทุนการประชุมคณะกรรมการนโยบายการเงินการคลังของรัฐรวมทั้งจะเข้าร่วมการประชุมสุดยอดผู้นําแผนงานความร่วมมือเศรษฐกิจในอนุภูมิภาคลุ่มแม่น้ําโขง6ประเทศครั้งที่7ผ่านระบบวิดีโอทางไกล
นายธนกร​กล่าวว่าผลโหวตเป็นเอกสิทธิ์ของสมาชิกสภาผู้แทนราษฎรตามระบอบประชาธิปไตยเป็นกระบวนการถ่วงดุลการทํางานระหว่างฝ่ายบริหารและฝ่ายนิติบัญญัติ นายกรัฐมนตรีให้ความสําคัญการบริหารมากกว่าการเมืองและเคารพเสียงผู้แทนประชาชนทั้งในสภาและนอกสภาเพราะเป้าหมายสําคัญของการทํางานคือประชาชนไม่ใช่จํานวนตัวเลขในสภา
—————
รัฐบาลไทย-ข่าวทำเนียบรัฐบาล-ก.แรงงาน หารือร่วมสมาคมประมง เร่งแก้ไขปัญหาการขาดแคลนแรงงานในภาคการประมงทะเล
วันอังคารที่ 21 ธันวาคม 2564
ก.แรงงาน หารือร่วมสมาคมประมง เร่งแก้ไขปัญหาการขาดแคลนแรงงานในภาคการประมงทะเล
..
ก.แรงงาน หารือร่วมสมาคมประมง เร่งแก้ไขปัญหาการขาดแคลนแรงงานในภาคการประมงทะเล
วันที่ 21 ธันวาคม 2564 นายสุชาติ ชมกลิ่น รัฐมนตรีว่าการกระทรวง มอบหมายให้ นายบุญชอบ สุทธมนัสวงษ์ ปลัดการทรวงแรงงาน ร่วมเข้าการประชุมฟังข้อเสนอของสมาคมการประมงแห่งประเทศไทยโดยมีนายอรเทพ อินทรสกุล ผู้ตรวจราชการกระทรวงแรงงาน นายไพโรจน์ โชติกเสถียร อธิบดีกรมการจัดหางาน ผู้แทนจากสมาคมประมงแห่งประเทศไทย และผู้เกี่ยวข้อง เข้าร่วมฯ ณ ห้องเทียน อัชกุล ชั้น 10 กรมการจัดหางาน อาคารกระทรวงแรงงาน
ที่ประชุมได้หารือการใช้อํานาจตามมาตรา 83 แห่งพระราชกําหนดการประมงพ.ศ. 2558 โดยมีเงื่อนไข แรงงานต่างด้าวต้องมีหนังสือเดินทาง หรือเอกสารใช้แทนหนังสือเดินทางที่ยังไม่หมดอายุและมีรอยประทับการเข้าราชอาณาจักรและได้รับการอนุญาตให้อยู่ในราชอาณาจักรเป็นการชั่วคราวและการอนุญาตให้อยู่ในราชอาณาจักรเป็นการชั่วคราวและทํางานครั้งละไม่เกิน 2 ปี โดยกําหนดการอนุญาตดังกล่าวสิ้นสุดพร้อมกันในแต่ละรอบและสามารถต่ออายุได้ก่อนที่หนังสือคนประจําเรือ การดําเนิน การจัดทําหนังสือคนประจําเรือ (Seabook เล่มเหลือง) ใช้หลักเกณฑ์เช่นการดําเนินการตามมติคณะรัฐมนตรีเมื่อวันที่ 29 มิถุนายน 2564 ในส่วนของเงื่อนไขรายละเอียด มอบหมายให้กรมประมงและกรมการจัดหางาน ได้หารือรายละเอียด ก่อนเสนอคณะอนุกรรมการนโยบายการบริหารจัดการการทํางานของคนต่างด้าวและคณะกรรมการบริหารจัดการการทํางานของคนต่างด้าวต่อไป
ปลัดฯ บุญชอบ กล่าวว่า สืบเนื่องจากสถานการณ์โควิด-19 ทําให้การจัดการแรงงานต่างด้าวให้ถูกต้องตามกฎหมายเป็นไปตามเป้าหมายที่ตั้งไว้ได้ยาก จึงเป็นที่มาของโครงการต่างๆเพื่อรักษาแรงงานไว้และเน้นย้ําให้กรมจัดหางานและกรมสวัสดิการและคุ้มครองแรงงานดําเนินการ เรื่องการเปลี่ยนแปลงของแรงงานต่างด้าวที่ไม่ถูกต้องให้กลับมาถูกต้องตามกฎหมาย หากหน่วยงานใดมีแรงงานผิดกฎหมายสามารถดําเนินคดีได้ตามกฎหมายและการดําเนินการนําแรงงานต่างด้าวมาทํางานกับนายจ้างในประเทศตาม MoU
รัฐบาลไทย-ข่าวทำเนียบรัฐบาล-​โฆษกรัฐบาลเผยนายกฯ สั่งผลักดันการท่องเที่ยว Wellness Tourism และ Medical Tourism
วันอังคารที่ 30 พฤศจิกายน 2564
​โฆษกรัฐบาลเผยนายกฯ สั่งผลักดันการท่องเที่ยว Wellness Tourism และ Medical Tourism
รองรับการท่องเที่ยวในยุคโควิด-19
นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่าหนึ่งในแนวนโยบายของรัฐบาลภายใต้การกํากับดูแลของพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เพื่อฟื้นฟูเศรษฐกิจและสังคมจากสถานการณ์การแพร่ระบาดของโควิด-19 คือ การส่งเสริมภาคการท่องเที่ยว โดยสั่งการให้ต้องดําเนินควบคู่ไปกับการปรับกลยุทธ์ของภาคการท่องเที่ยว เพื่อให้สอดรับกับความปลอดภัยทางมาตรการสาธารณสุข การลดลงของจํานวนนักท่องเที่ยวที่เดินทางเข้ามาประเทศไทย และความต้องการของนักท่องเที่ยวที่มีศักยภาพ
โดยการท่องเที่ยวแห่งประเทศไทย (ททท.) รับลูกจากการสั่งการของนายกรัฐมนตรี ได้เตรียมส่งเสริมและการขยายการท่องเที่ยวในรูปแบบ Medical Tourism (การท่องเที่ยวเชิงการแพทย์) และ Wellness Tourism (การท่องเที่ยวเชิงส่งเสริมสุขภาพ) เพื่อเป็นการปรับกลยุทธ์การท่องเที่ยวในปี 2565 ให้สอดรับกับสถานการณ์ในปัจจุบัน จากที่ให้ความสําคัญกับปริมาณนักท่องเที่ยวเป็นหลัก เปลี่ยนมาให้ความสําคัญกับการท่องเที่ยวที่สร้างมูลค่าสูง หรือมีค่าใช้จ่ายต่อหัวของนักท่องเที่ยวที่สูงแทน อาทิ การท่องเที่ยวในรูปแบบ Medical Tourism และ Wellness Tourism ที่มีค่าใช้จ่ายต่อหัวอยู่ที่ 80,000-120,000 บาท รวมถึงให้ความสําคัญกับคุณภาพของการท่องเที่ยวที่จะช่วยสร้างมูลค่าเพิ่ม (Value added) ให้กับสินค้าและบริการ ในขณะเดียวกัน กระทรวงสาธารณสุขพร้อมตอบรับเตรียมดําเนินการคู่ขนานตาม “ยุทธศาสตร์การพัฒนาประเทศไทยให้เป็นศูนย์กลางสุขภาพนานาชาติ (Medial Hub) พ.ศ. 2560-2569” สนับสนุนการใช้สมุนไพรไทย เพื่อประโยชน์ในการส่งเสริมสุขภาพ (Wellness) ให้กับนักท่องเที่ยวให้ได้รับความผ่อนคลายจากผลิตภัณฑ์สมุนไพรไทยในแต่ละท้องถิ่น อาทิ บริการนวดไทยเพื่อสุขภาพ ซึ่งยังช่วยสร้างรายได้ให้กับชุมชนในพื้นที่การท่องเที่ยวต่างๆ ด้วย
โฆษกประจําสํานักนายกรัฐมนตรี กล่าวว่า “นายกรัฐมนตรีรับทราบความคืบหน้าจากการสั่งการให้แนวนโยบายและขอบคุณทุกหน่วยงานที่ช่วยดําเนินการตามแนวทางที่ได้สั่งการไป รวมทั้งนายกฯ ต้องการบรรเทาผลกระทบที่พี่น้องประชาชนในภาคการท่องเที่ยวได้รับ พร้อมยืนยันรัฐบาลจะแก้ไขปัญหาและวางแผนเพื่อรับมือกับความเปลี่ยนแปลงใหม่ๆ ที่อาจเกิดขึ้นอย่างเต็มที่ ทั้งนี้ เชื่อมั่นว่ากลยุทธ์ด้านการท่องเที่ยวนี้ จะดึงศักยภาพด้านการท่องเที่ยวของไทยต่อยอดให้เกิดเป็นการท่องเที่ยวที่สร้างคุณค่า นักท่องเที่ยวจะพบกับประสบการณ์ที่น่าประทับใจจากการท่องเที่ยวในประเทศไทย และสามารถสร้างรายได้กระตุ้นกิจกรรมทางเศรษฐกิจได้อีกมากอย่างแน่นอน”
รัฐบาลไทย-ข่าวทำเนียบรัฐบาล-​ผู้ป่วยโควิด-19 สิทธิบัตรทองติดต่อร้านขายยา เจอ แจก จบ
วันจันทร์ที่ 18 กรกฎาคม 2565
​ผู้ป่วยโควิด-19 สิทธิบัตรทองติดต่อร้านขายยา เจอ แจก จบ
วันจันทร์ที่ 18 กรกฎาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
ประชาชนที่ตรวจเชื้อโควิด-19 ด้วยชุดตรวจ ATK และได้ผลเป็นบวก หากเป็นผู้ใช้สิทธิบัตรทองมีอาการไม่รุนแรง ไม่ใช่กลุ่มเสี่ยง 608 ให้ติดต่อร้านขายยาในโครงการเจอ แจก จบ และกักตัว 10 วันกรณีเป็นกลุ่มเสี่ยง 608 หรือมีอาการรุนแรงให้ติดต่อหน่วยบริการที่รักษาประจําหรือหน่วยปฐมภูมิของบัตรทอง กรณีเป็นผู้ป่วยสีแดงคือมีอาการรุนแรงและฉุกเฉินให้โทร 1669 ใช้สิทธิ UCEP เข้ารพ.ที่ใกล้ที่สุด โดยไม่เสียค่าใช้จ่ายหากประสบปัญหาในการใช้สิทธิบัตรทองแจ้งได้ที่ไลน์ @traffyfondue ผู้ป่วยที่ใช้สิทธิประกันสังคมติดต่อสถานพยาบาลคู่สัญญาในระบบประกันสังคมและสิทธิข้าราชการติดต่อสถานพยาบาลรัฐได้ทุกแห่งทั่วประเทศ สอบถามขั้นตอนดําเนินการได้ที่สายด่วนสปสช. 1330 ผู้ป่วยทั่วไปกด 14 กลุ่ม 608 กด 18
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-​PM pleased with launching of Saudia Airlines’ first direct flight to Thailand
วันจันทร์ที่ 21 กุมภาพันธ์ 2565
​PM pleased with launching of Saudia Airlines’ first direct flight to Thailand
​PM pleased with launching of Saudia Airlines’ first direct flight to Thailand
February 21, 2022, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha is pleased with the launching of Saudia Airlines’ first direct flight to Thailand on February 28, 2022, which demonstrates tangible progress on tourism cooperation promotion between Thailand and Saudi Arabia.
According to the Government Spokesperson, the Prime Minister’s historic visit to Saudi Arabia on January 25, 2022 has engendered numerous cooperation opportunities between the two countries, both in trade, investment, labor, and tourism. The launching of Saudia Airlines’ first direct flight to Thailand also underscores success of the Prime Minister’s policy and his leadership to instruct concerned ministers and agencies to immediately set up consultative mechanisms for consolidating bilateral cooperation.
The Government Spokesperson added that on February 26-27, 2022, Ministry of Foreign Affairs will lead the delegation of Thai Chamber of Commerce and the Federation of Thai Industries to Saudi Arabia, while Ministry of Tourism and Sports also plans to bring the entrepreneurs in tourism industry to the country at the end of March to promote Thai tourism and services, in hope to attract 200,000 Saudi tourists to Thailand this year which could generate approx. 20 billion Baht in revenues.
Ministry of Tourism is also developing an MOU on tourism cooperation to be countersigned by Saudi Arabian Ministry of Tourism. This is with an aim to promote two-way tourist markets through promoting post-pilgrimage tourism in Saudi Arabia, and extending stay for Thai Umrah and Hajj visa recipients. The MOU has now been sent to the Saudi counterpart for consideration.
The launching of Saudia Airlines’ first direct flight to Thailand not only paves way for further reinforcement of relations and cooperation between the two countries, but also builds upon Thai tourism. Saudi tourists are high potential group of tourists, and are the Thai Government’s target under ‘Medical Hub’ and ‘Thailand Wellness’ tourism policy for sustainable growth and revenue earning of the Thai tourism sector.
รัฐบาลไทย-ข่าวทำเนียบรัฐบาล-กระทรวงเกษตรฯ พร้อมเร่งแก้ไขหนี้สินเกษตรกร เผยกองทุนฟื้นฟูและพัฒนาเกษตรกร (กฟก.) และสถาบันเจ้าหนี้ พร้อมชะลอการดำเนินการทางกฏหมายกับเกษตรกรสมาชิก กฟก. ทุกราย เว้นขาดอายุความ ยันดำเ
วันเสาร์ที่ 19 กุมภาพันธ์ 2565
กระทรวงเกษตรฯ พร้อมเร่งแก้ไขหนี้สินเกษตรกร เผยกองทุนฟื้นฟูและพัฒนาเกษตรกร (กฟก.) และสถาบันเจ้าหนี้ พร้อมชะลอการดําเนินการทางกฏหมายกับเกษตรกรสมาชิก กฟก. ทุกราย เว้นขาดอายุความ ยันดําเ
กระทรวงเกษตรฯ พร้อมเร่งแก้ไขหนี้สินเกษตรกร เผยกองทุนฟื้นฟูและพัฒนาเกษตรกร (กฟก.) และสถาบันเจ้าหนี้ พร้อมชะลอการดําเนินการทางกฏหมายกับเกษตรกรสมาชิก กฟก. ทุกราย เว้นขาดอายุความ ยันดําเนินการโปร่งใสทุกขั้นตอน
นายฉันทานนท์ วรรณเขจร เลขาธิการสํานักงานเศรษฐกิจการเกษตร และในฐานะโฆษกกระทรวงเกษตรและสหกรณ์ เปิดเผยถึงกรณีเกษตรกรสมาชิกกองทุนฟื้นฟูและพัฒนาเกษตรกร (กฟก.) ในนามกลุ่มสมาชิกเครือข่ายหนี้สินชาวนาแห่งประเทศไทย (คนท.) ที่เดินทางมาปักหลักชุมนุมบริเวณเกาะกลางถนน หน้ากระทรวงเกษตรและสหกรณ์ เพื่อติดตามความคืบหน้าโครงการแก้ไขปัญหาหนี้สินเกษตรกรสมาชิกกองทุนฟื้นฟูและพัฒนาการเกษตร ลูกหนี้ธนาคารของรัฐ 4 แห่ง นั้น
โครงการปรับโครงสร้างหนี้ของเกษตรกรสมาชิก กรณีเป็นหนี้กับ 4 ธนาคารของรัฐ ได้แก่ ธนาคารเพื่อการเกษตรและสหกรณ์การเกษตร (ธ.ก.ส.) ธนาคารออมสิน ธนาคารอาคารสงเคราะห์ และธนาคารพัฒนาวิสาหกิจขนาดกลางและขนาดย่อมแห่งประเทศไทย (SME BANK) อยู่ภายใต้การดําเนินงานของ กฟก. โดยมีคณะกรรมการ กฟก. ซึ่งมีรองนายกรัฐมนตรี และรัฐมนตรีว่าการกระทรวงพาณิชย์ (นายจุรินทร์ ลักษณวิศิษฏ์) เป็นประธาน ได้เห็นชอบโครงการปรับโครงสร้างหนี้กับ 4 ธนาคารของรัฐดังกล่าวแล้ว และมีมติให้ กฟก. นําเสนอให้กระทรวงการคลังพิจารณาก่อนเสนอคณะรัฐมนตรีต่อไป ซึ่งต่อมากระทรวงการคลังมีข้อสังเกตุเกี่ยวกับโครงการ 5 ข้อ โดยปัจจุบัน กฟก. กําลังจัดทําคําชี้แจงตามข้อสังเกตดังกล่าว จึงยังไม่ได้เสนอโครงการมาที่รัฐมนตรีว่าการกระทรวงเกษตรและสหกรณ์ เพื่อนําเสนอเข้าสู่ที่ประชุมคณะรัฐมนตรี ทั้งนี้ หาก กฟก. เสนอโครงการฯ มา รัฐมนตรีว่าการกระทรวงเกษตรและสหกรณ์พร้อมจะนําโครงการฯ เสนอคณะรัฐมนตรีต่อไป
สําหรับข้อกังวลของตัวแทนชาวนาภาคกลาง สมาชิกเครือข่ายหนี้สินชาวนาแห่งประเทศไทย (คนท.) กรณีภาครัฐเอื้อประโยชน์นายทุน ทําให้เกษตรกรรายย่อยเป็นหนี้ นั้น ขอชี้แจงว่า การขอให้สถาบันการเงินเจ้าหนี้ ชะลอการฟ้องบังคับคดี ยึดทรัพย์ขายทอดตลาดทรัพย์สินของสมาชิก และเร่งดําเนินการโอนหนี้สินเข้าสู่กระบวนการการจัดการหนี้สินของสํานักงานกองทุนฟื้นฟูและพัฒนาเกษตรกร (กฟก.) นั้น เบื้องต้น กฟก. กับสถาบันเจ้าหนี้ ได้ตกลงกันไว้แล้วว่าจะชะลอการดําเนินการทางกฎหมายกับเกษตรกรสมาชิก กฟก.ทุกราย เว้นแต่จะขาดอายุความ กรณีการขอลดหนี้และปลดหนี้ให้กับเกษตรกรสมาชิกกองทุนฟื้นฟูฯ กรณีที่ตาย พิการ ทุพพลภาพ ชราภาพและเจ็บป่วย ให้เหลือไม่เกินร้อยละ 25 ตาม พ.ร.บ.กองทุนฟื้นฟูและพัฒนาเกษตรกรที่ได้บัญญัติไว้ช่วยเหลือเกษตรกรสมาชิกกองทุนฯ นั้น ตามกฏหมาย กฟก.กําหนดเรื่องการ ลด ปลดหนี้ให้เกษตรกรได้ ต้องเสนอคณะรัฐมนตรี และตราเป็นพระราชกฤษฎีกา แต่ไม่ได้ระบุว่าต้องให้เหลือหนี้ร้อยละ 25 ในส่วนของการขอให้ตรวจสอบปัญหาการทุจริตพร้อมกับปฏิรูปการบริหารงานของสํานักงานกองทุนฟื้นฟูฯ การบริหารงานภาพรวม มีสํานักงานตรวจเงินแผ่นดิน ตรวจสอบการทํางานและความโปร่งใสอยู่แล้ว
ทั้งนี้ ขอให้มั่นใจได้ว่า กระทรวงเกษตรฯ มุ่งเน้นการบริหารงานที่โปร่งใส ตรวจสอบได้ โดยกระทรวงเกษตรฯ กําลังพิจารณาเสนอให้ตั้งคณะทํางาน กํากับ ติดตาม และประเมินผลการดําเนินงานและการปฏิรูปองค์กรของ กฟก. เข้าพิจารณาในคณะกรรมการกองทุนฟื้นฟูและพัฒนาการเกษตรตามข้อเสนอของกลุ่มเกษตรกร
รัฐบาลไทย-ข่าวทำเนียบรัฐบาล-ครม. ไฟเขียวเว้นค่าผ่านทางมอเตอร์เวย์สาย 7 และสาย 9 ช่วงเทศกาลปีใหม่
วันจันทร์ที่ 20 ธันวาคม 2564
ครม. ไฟเขียวเว้นค่าผ่านทางมอเตอร์เวย์สาย 7 และสาย 9 ช่วงเทศกาลปีใหม่
.....
ที่ประชุม ครม. (14 ธ.ค.) เห็นชอบยกเว้นค่าธรรมเนียมการใช้ยานยนต์บนทางหลวงพิเศษหมายเลข 7 และหมายเลข 9 สายถนนวงแหวนรอบนอกกรุงเทพมหานคร (ถนนกาญจนาภิเษก) ตอนบางปะอิน - บางพลี และตอนพระประแดง – บางแค ช่วงพระประแดง - ต่างระดับบางขุนเทียน ในช่วงวันหยุดยาวเทศกาลปีใหม่ 2565 ตั้งแต่เวลา 00.01 น. ของที่ 30 ธ.ค. 64 - 24.00 น. ของวันที่ 3 ม.ค. 65
.
มาตรการยกเว้นค่าผ่านทางในช่วงวันหยุดยาวนี้ จะช่วยสนับสนุนให้ประชาชนสามารถเดินทางได้สะดวกรวดเร็วยิ่งขึ้น ลดปัญหาการจราจรติดขัดหน้าด่านเก็บค่าผ่านทาง รวมทั้งเป็นการส่งเสริมการท่องเที่ยวภายในประเทศและแบ่งเบาภาระค่าใช้จ่ายของประชาชน
#ไทยคู่ฟ้า#ร่วมต้านโควิด19
-------------------